CELEX: 62012CA0181
Language: el
Date: 2013-10-17 00:00:00
Title: Υπόθεση C-181/12: Απόφαση του Δικαστηρίου (τρίτο τμήμα) της 17ης Οκτωβρίου 2013 [αίτηση του Finanzgericht Düsseldorf (Γερμανία) για την έκδοση προδικαστικής αποφάσεως] — Yvon Welte κατά Finanzamt Velbert (Ελεύθερη κυκλοφορία των κεφαλαίων — Άρθρα 56 ΕΚ έως 58 ΕΚ — Φορολογία κληρονομιών — Κληρονομούμενος και κληρονόμος που είναι αμφότεροι κάτοικοι τρίτης χώρας — Κληρονομική περιουσία — Ακίνητο κείμενο εντός ορισμένου κράτους μέλους — Δικαίωμα στην αναγνώριση αφορολόγητου ποσού κατά τον καθορισμό της φορολογητέας βάσεως — Διαφορετική μεταχείριση κατοίκων ημεδαπής και κατοίκων αλλοδαπής)

14.12.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 367/11
            
         Απόφαση του Δικαστηρίου (τρίτο τμήμα) της 17ης Οκτωβρίου 2013 [αίτηση του Finanzgericht Düsseldorf (Γερμανία) για την έκδοση προδικαστικής αποφάσεως] — Yvon Welte κατά Finanzamt Velbert
   (Υπόθεση C-181/12) (1)
   
   (Ελεύθερη κυκλοφορία των κεφαλαίων - Άρθρα 56 ΕΚ έως 58 ΕΚ - Φορολογία κληρονομιών - Κληρονομούμενος και κληρονόμος που είναι αμφότεροι κάτοικοι τρίτης χώρας - Κληρονομική περιουσία - Ακίνητο κείμενο εντός ορισμένου κράτους μέλους - Δικαίωμα στην αναγνώριση αφορολόγητου ποσού κατά τον καθορισμό της φορολογητέας βάσεως - Διαφορετική μεταχείριση κατοίκων ημεδαπής και κατοίκων αλλοδαπής)
   2013/C 367/18
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Düsseldorf
   
      Διάδικοι στην υπόθεση της κύριας δίκης
   
   Yvon Welte
   
      κατά
   
   Finanzamt Velbert
   
      Αντικείμενο
   
   Αίτηση προδικαστικής αποφάσεως — Finanzgericht Düsseldorf — Ερμηνεία των άρθρων 63 και 65 ΣΛΕΕ — Εθνική ρύθμιση κράτους μέλους όσον αφορά την επιβολή φόρου κληρονομίας, που ορίζει ότι το αφορολόγητο ποσό επί της αξίας ακινήτου ανέρχεται σε 2 000 ευρώ σε περίπτωση που ο κληρονομούμενος ή ο κληρονόμος ήταν κάτοικοι τρίτης χώρας, ενώ το ίδιο αφορολόγητο ανέρχεται σε 500 000 ευρώ σε περίπτωση που ο κληρονομούμενος ή ο κληρονόμος ήταν κάτοικοι ημεδαπής
   
      Διατακτικό
   
   Τα άρθρα 56 ΕΚ και 58 ΕΚ έχουν την έννοια ότι αντιτίθενται στη σχετική με τον υπολογισμό του φόρου κληρονομίας ρύθμιση κράτους μέλους κατά την οποία, σε περίπτωση κτήσεως, λόγω κληρονομικής διαδοχής, ακινήτου κείμενου εντός του κράτους μέλους αυτού, όπως στην υπόθεση της κύριας δίκης, αν, κατά τον χρόνο του θανάτου, ο κληρονομούμενος και ο κληρονόμος ήταν κάτοικοι τρίτης χώρας, όπως η Ελβετική Συνομοσπονδία, το αφορολόγητο ποσό που ισχύει στο πλαίσιο του καθορισμού της φορολογητέας βάσεως είναι μικρότερο από το αφορολόγητο ποσό που θα ίσχυε αν ένα τουλάχιστον από τα ως άνω πρόσωπα ήταν, κατά τον ίδιο χρόνο, κάτοικος του εν λόγω κράτους μέλους.
   
      (1)  ΕΕ C 174 της 16.6.2012.